2. pielikums

Ministru kabineta

2015. gada  3. februāra

noteikumiem Nr. 57

**Muitas noliktavas preču uzskaites reģistrā norādāmo ziņu saraksts**

1. Muitas deklarācijas vai preču ievešanai muitas noliktavā paredzētā dokumenta numurs un datums:

1.1. ārpussavienības precēm norāda deklarācijas muitas procedūrai – preču novietošana muitas noliktavā – numuru un datumu;

1.2. Savienības precēm, kurām ir piemērota muitas procedūra –   
izvešana –, norāda izvešanas deklarācijas numuru un datumu;

1.3. pārējām Savienības precēm norāda attiecīgā dokumenta (piemēram, preču pavadzīme, preču rēķina CMR) numuru un datumu.

2. Preces valdītāja nosaukums, EORI numurs (preču novietošanai A tipa muitas noliktavā).

3. Preces apraksts (tirdzniecības apraksts, kas nepieciešams preču identificēšanai).

4. Preces Kombinētas nomenklatūras kods.

5. Preču faktiskais daudzums (iepakojumu skaits, iepakojuma veids, neiesaiņotām precēm – preču skaits, neto svars, papildmērvienība). Nefasētiem produktiem (piemēram, naftas produktiem, spirtu saturošiem produktiem) papildus norāda starpību ar pavaddokumentos norādīto svaru, uzskaiti veicot par katrā tvertnē uzglabājamo daudzumu atsevišķi.

6. Muitas deklarācijas vai preču izvešanai no muitas noliktavas paredzētā dokumenta numurs un datums:

6.1. ārpussavienības precēm norāda tā dokumenta numuru un datumu, kas apliecina muitas noteikumos atzītu preču izmantošanu;

6.2. Savienības precēm, kurām ir piemērota muitas procedūra –   
izvešana –, norāda izvešanas dokumenta (piemēram, tranzīta deklarācija, TIR karnete, kuģa manifests) numuru un datumu;

6.3. pārējām Savienības precēm norāda attiecīgā dokumenta (piemēram, muitas deklarācija, preču pavadzīme vai preču rēķins (ja prece netiek izvesta uz trešajām valstīm), kuģa manifests) numuru un datumu.

7. Preces valdītāja nosaukums, EORI numurs (preču izvešanai no A tipa muitas noliktavas).

8. Preču izvešanai piemērotā muitas noteikumos atzīta preču izmantošana.

9. Preču daudzums (no muitas noliktavas izvestais) (iepakojumu skaits, iepakojuma veids, neiesaiņotām precēm – preču skaits, neto svars, papildmērvienība).

10. Preču daudzuma atlikums pēc kārtējās izvešanas no muitas noliktavas (iepakojumu skaits, iepakojuma veids, neiesaiņotām precēm – preču skaits, neto svars, papildmērvienība).

11. Piezīmes.

Finanšu ministrs Jānis Reirs